नवजात की देखभाल करने वालों को मिलेगा विशेष प्रशिक्षण
राजकीयजनाना अस्पताल की सिक न्यूबोर्न केयर यूनिट यानि एफबीएनसी वार्ड में भर्ती नवजात बच्चों को अब बेहतर इलाज मिलेगा। वजह ये है कि जनाना अस्पताल परिसर में संभाग स्तरीय ट्रीटमेंट कम ट्रेनिंग सेंटर जल्दी ही इसी माह खुलेगा। जिसमें प्रशिक्षण के साथ ही भर्ती मरीजों को अच्छा उपचार दिया जा सकेगा।
इसके लिए अस्पताल की ऊपरी मंजिल पर बने मातृ एवं शिशु स्वास्थ्य केंद्र में अलग से कमरा निर्धारित किए गए हैं। जिसमें संभाग स्तर के नर्सिंग कर्मचारी चिकित्सकों को प्रशिक्षण दिया जाएगा। उन्हें बताया जाएगा कि किस तरह नवजात बच्चों को वार्मर आदि मशीनों में रखा जाए। जिससे वह संक्रमण से बच सकें और उन्हें स्वस्थ किया जा सके। इस दौरान नई तकनीकी ज्ञान के जरिए चिकित्सक चिकित्साकर्मियों को अपडेट किया जाएगा। जिसके जरिए नवजात बच्चों को नई तकनीकी मशीन दवाओं की जानकारी दी जाएगी। चिकित्सा, स्वास्थ्य एवं परिवार कल्याण विभाग ने राज्य के छह एसएनसीयू पर ट्रीटमेंट कम ट्रेनिंग सेंटर के लिए 15 लाख रुपए का बजट मंजूर किया है, इसमें प्रत्येक सेंटर को करीब 2.50 लाख रुपए मिला है।
इस राशि से जल्दी ही फर्नीचर, ऑडियो-वीडियो सिस्टम, प्रोजेक्टर आदि खरीदा जाएगा। शिशु रोग विभागाध्यक्ष डा. के.एस. सिंह ने बताया कि अस्पताल के ऊपर की मंजिल पर बनने वाले सेंटर में गोल टेबिल लगेगी, जिस पर बैठाकर लोगों को ट्रेनिंग की जाएगी। इसकी तैयारियां की जा रही हैं। एसी पंखा लग चुके हैं। ट्रेनिंग के लिए दो ट्यूटर भी संविदा पर रखे जाने हैं। वह भरतपुर जिले के अलावा धौलपुर, सवाईमाधोपुर, करौली जिले के नर्सिंग कर्मी चिकित्सकों को प्रशिक्षण देंगे।
सेंटर खोले जाने के लिए ये आना है सामान
ट्रीटमेंटकम ट्रेनिंग सेंटर खोले जाने के लिए फर्नीचर आदि सामान आना है। जिसमें राउंड टेबिल एक, मोबाइल चेयर 25-30, एलसीडी या एलईडी 40 इंची स्मार्ट टीवी यूएसबी सहित एक, कम्प्यूटर एक, एलसीडी प्रोजेक्टर मय स्क्रीन एक आदि सामान आना है।
अभी तक अलवर जयपुर में ट्रेनिंग होती थी। अब सरकार छह स्थानों भरतपुर, ब्यावर, बांरा, चित्तौड़गढ़़, हनुमानगढ़ एवं पाली में सेंटर खोल रही है। वित्तीय वर्ष 2016-17 की पीआईपी के बजट से 2.50 लाख रुपए प्रति सेंटर के हिसाब से कुल 15 लाख रुपए आरसीएच फ्लैक्सीपूल से व्यय किए जाने की प्रशासनिक एवं वित्तीय स्वीकृति दी गई थी। जिससे सेंटर स्थापित किए जाने की तैयारी चल रही हैं। सेंटर खुलने के बाद ट्रेनिंग के लिए मेडिकल स्टाफ को बाहर नहीं जाना पड़ेगा।
भरतपुर. जनाना अस्पताल परिसर जहां खुलेगी ट्रीटमेंट कम ट्रेनिंग सेंटर।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva